Source: https://www.g4media.ro/curtea-constitutionala-a-amanat-pentru-a-treia-oara-sesizarile-depuse-de-opozitie-si-de-presedintele-iohannis-impotriva-modificarilor-aduse-codurilor-penale-pronuntarea-amanata-pentru-26-iunie-d.html
Timestamp: 2019-06-19 10:13:04+00:00
Document Index: 12878742

Matched Legal Cases: ['CCR\n', 'CCR ', 'CCR ', 'CCR ', 'CCR ', 'CCR ', 'CCR ', 'CCR\n', 'CCR ', 'CCR ', 'CCR ']

Curtea Constituțională a amânat, pentru a treia oară, sesizările depuse de opoziție și de președintele Iohannis împotriva modificărilor aduse Codurilor Penale / Pronunțarea, amânată pentru 26 iunie, după reînnoirea CCR
Curtea Constituțională a amânat, pentru a treia oară, sesizările depuse de opoziție…
Anchete • 4 Iunie 2019 • Cristian Citre • 7733 vizualizări • 16 comentarii
Curtea Constituțională (CCR) a amânat marţi, pentru a treia oară, sesizările USR, PNL şi ale preşedintelui Klaus Iohannis privind modificările aduse de Parlament Codului penal şi Codului de procedură penală, au declarat pentru G4Media.ro surse din cadrul Curții.
Potrivit acestora, pronunțarea a fost amânată pentru 26 iunie, după venirea noilor judecători la CCR. ”Decizia a fost să se ocupe completul reînnoit de această speță. Cei care-și termină mandatul poate nu mai dau dovadă de interes”, au explicat sursele citate.
Ultima amânare a avut loc marțea trecută, motivul fiind, potrivit unor surse din cadrul CCR consultate de G4Media.ro, trimiterea cu întârziere a concluziilor de către judecătorii raportori, astfel că ceilalți membri ai Curții nu au avut timp să își formeze o părere. Judecător raportor pe Codul penal este președintele Curții, Valer Dorneanu – care vizează reînnoirea mandatului de șef al CCR, la alegerile care vor avea loc luna viitoare, iar pe Codul de procedură penală este fostul șef al DNA, Daniel Morar.
Sursele consultate au mai explicat și faptul că în ședința de marțea trecută nici măcar nu s-a intrat pe dezbaterea celor două acte normative.
G4Media.ro a scris luni, 27 mai, citând surse din cadrul Curții, că CCR ar putea respinge, pentru a doua oară, modificările aduse de majoritatea PSD-ALDE-UDMR la Codurile penale.
Potrivit acestora, parlamentarii din Comisia specială condusă de Florin Iordache au pus greșit în aplicare decizia Curții Constituționale, care a mai respins o dată modificările aduse celor două acte normative.
Concret, unul dintre motivele pentru care va fi retrimis în Parlament Codul penal este articolul referitor la prescripția faptei penale, au explicat surse din cadrul CCR pentru G4Media.ro. În decizia de anul trecut prin care au respins inițial Codul penal, judecătorii constituționali au explicat că „întreruperea termenului de prescripție, cu consecința curgerii unui nou termen de prescripție, nu poate fi raportată la persoană, ci la faptă, acesta din urmă fiind criteriul care ține de natura prescripției.”
Foto: Președintele Curții Constituționale, Valer Dorneanu
Tags: codurile penale, Curtea Constitutionala, udmr a votat codurile penale
4.6.2019 la ora 10:21 am
Toleranta ”0” la corupti si criminali.
4.6.2019 la ora 10:52 am
Azi e testul esențial pentru CCR dupa referendum.
Va tine cont si de vointa electoratului sau va trage de timp amanand o decizie asteptata de 90% din electorat.
O decizie negativă cere desființarea Curtii si evident modificarea Legii.
Cat mai urgent cu atât mai bine.
Pana la urmatoarele alegeri sa avem o structura noua neînregimentata politic.
In care sa avem incredere.
Fara scriitori de Constitutie.
Validarea referendumului prin actualizare la Constitutie sa aiba loc cu o noua lege de functionare a CCR.
La pachet.
Cat mai urgent !
Si nimeni nu se va mai îndoi de CCR.
4.6.2019 la ora 10:57 am
faptul ca CCR a fost cumparata prin 2015 si au inceput sa sape la temelia justitiei demonstreaza cat se poate de clar faptul ca CCR trebuie dizolvata
si daca e nevoie sa existe CCR, atunci numirile nu pot fi politice, altfel vine vreun alt partid de cretini, precum Pro Romania, sau ALDE si cumpara judecatori si iar incepe circul
4.6.2019 la ora 11:05 am
De acord cu desființarea CCR
Si upgrade la Constitutie.
Dar mai sunt câteva lucrruri care nu merg si mai trebuiesc scrise la Constitutie.
– stoparea emiterii de OUG de guvern.
– cercetarea parlamentarilor pentru fapte de corupție de Parchete fara ca acestia sa se mai ascundă de furaciuni.
– interzicerea ocupării CA de membri oricarui partid politic.
Acces pe post numai cu experienta economica, reputatie si fara sprijin politic.
Toate pot fi îmbunătățite si puse scurt cu termene si fara echivoc in modificările sugerate la Constitutie.
Dar cine sa faca acest lucru vital?
Exista cineva?
Luptele intestine vor continua.
4.6.2019 la ora 11:20 am
„Dezbate”? Nu, aceasta grupare aplica doar ordinele primite de la cei care le platesc solda, fiind, in majoritate, carieristi, politruci, ex-securisti sau turnatori, ex-activisti pcr si complici ale mafiilor de hoti numite „partide”. Exemple – kgb-istul Dorneanu, turnatorul Enache, avocata hotilor din usl Pivnicieru sau udmr Varga etc. CURTEA CORUPTIEI DIN ROMANIA au distrus Justita interpretand COnstitutia in favoarea mafiilor politice,
4.6.2019 la ora 5:01 pm
Hai să fim corecți, nu sunt toți carieriști, politruci sau turnători, unii sunt fix qrve. Penale.
4.6.2019 la ora 11:47 am
Cine, de pe aici, mai are incredere in actuala curte constitutionala? Iar daca actuala formula permite greseli ce garantii avem ca nu se va mai intampla si pe viitor?
Trebuie revizuita si aceasta curte constitutionala de asa maniera incat politicul sa nu mai aiba nici o atributie.
4.6.2019 la ora 12:17 pm
Ba, ce plm e asta?? Cum dracu se amani asa la nesfarsit? Cu ce se ocupa oamenii astia mai exact in fiecare zi de sunt atat de ocupati?
Ca om care merge la munca zi de zi si isi rupe coatele, ma oripileaza sa vad ca oamenii astia fac asa ceva…
Se ocupa cu nimic. Dealtfel cea mai buna ocupatie. Mai este platita si cu varf si indesat.
Singura lor ocupatie este rezolvarea acestor sesizari. Cele mai multe, de interes major, care trebuie rezolvate cu celeritate. Cum draci dau un termen pe care tot ei il amana?
Asta inseamna politizare. Sa freci menta, ca tot ai fost numit acolo si oricum nu poti fi tras la raspundere si nici demis.
4.6.2019 la ora 12:29 pm
Cutra Constitutonala simte Scabia lui Damocles in jurul gatului, pe la incheieturi. Cutra Conspirationista simte in nari miros de catuse. CCR este un caz clar de spital. Din cauza unor ordinari aservti si fara scrupule ca cei din ccr, imaginea tarii este sifonata, iar infractorii zburda fericiti. O sa le stea in gat conjunctura.
4.6.2019 la ora 12:43 pm
„Cei care-și termină mandatul poate nu mai dau dovadă de interes” – atunci si Casa de Pensii ar trebui sa nu dea dovada de interes in a ii plati pe astia care nu mai dau dovada de interes.
totul pentru infractori. nimic pentru tara.
totul pentru partid si securitate. nimic pentru tara.
4.6.2019 la ora 4:51 pm
De multa vreme oamenii astia se fac ca lucreaza…Ar trebui sa ne facem si noi ca-i platim, la fel si cu pensiile. Ce nesimtiti. La fel ca judecatorii aia care au amanat puscaria lui Dragnea….Pai daca e corupt de ce trebuie atatea amanari? Ca acum inteleg ca in situatia in care PSD ar fi castigat alegerile era liber…Si mafiotii din CCR trebuie sa plateasca (aia care sunt mafioti) si judecatorii, la randul lor.
5.6.2019 la ora 9:17 am
mare bandit, dorneanu asta !
5.6.2019 la ora 9:29 am
5.6.2019 la ora 3:33 pm
Este nevoie imediat de reinnoirea CCR , dar nu cu pensionari care au protejat banditii sau pensionari din vremea lui Ilici, ci cu tineri scoliti in materie de constitutionalitate si nu tineri servili recomandati de puscariasi. . .